CELEX: 62010TN0078
Language: fi
Date: 2010-02-19 00:00:00
Title: Asia T-78/10: Kanne 19.2.2010 — Lehning Entreprise v. SMHV — Certmedica International (L112)

1.5.2010   
            
            
               FI
            
            
               Euroopan unionin virallinen lehti
            
            
               C 113/55
            
         Kanne 19.2.2010 — Lehning Entreprise v. SMHV — Certmedica International (L112)
   (Asia T-78/10)
   2010/C 113/86
   Kannekirjelmän kieli: ranska
   
      Asianosaiset
   
   
      Kantaja: Lehning Entreprise (Sainte-Barbe, Ranska) (edustaja: asianajaja P. Demoly)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Certmedica International GmbH (Aschaffenburg, Saksa)
   
      Vaatimukset
   
   
               —
            
            
               Kun otetaan huomioon kysymyksessä olevien merkkien ja tavaroiden samankaltaisuus, riidan kohteena olevien tavaramerkkien L.114 ja L112 välillä on sekaannusvaara kaikkien näiden tavaramerkkien rekisteröintihakemuksissa tarkoitettujen luokkaan 5 kuuluvien tavaroiden osalta. Tämän vuoksi tehty päätös on kumottava siltä osin kuin päätöksellä hylättiin kantajan vaatimus mitättömäksi julistamisesta seuraavien tavaroiden osalta: ”terveydenhoitotuotteet” ja ”äyriäispohjaiset dieettielintarviketiivisteet (kuten kitosaani)”; muilta osin päätös on pysytettävä.
            
         
               —
            
            
               Asian olosuhteet huomioon ottaen olisi erityisen kohtuutonta, jos kantaja joutuisi vastaamaan kuluista, joita sille on aiheutunut tästä selvästi perusteettomasta menettelystä. Tästä syystä kantaja vaatii, että Certmedica International GmbH on velvoitettava korvaamaan kantajalle kulut, joita sille on aiheutunut väitteen esittämisestä alkaen.
            
         
      Oikeudelliset perusteet ja pääasialliset perustelut
   
   
      Rekisteröity yhteisön tavaramerkki, jonka mitättömäksi julistamista on vaadittu: sanamerkki L112 luokkiin 5 ja 29 kuuluvia tavaroita varten (yhteisön tavaramerkki nro 2 349 728)
   
      Yhteisön tavaramerkin haltija: Certmedica International GmbH
   
      Yhteisön tavaramerkin mitättömäksi julistamista koskevan vaatimuksen esittäjä: kantaja
   
      Mitättömäksi julistamista koskevan vaatimuksen esittäjän tavaramerkkioikeus: Ranskassa rekisteröity kansallinen tavaramerkki L.114 luokkaan 5 kuuluvia tavaroita varten (nro 1 312 700)
   
      Mitättömyysosaston ratkaisu: Kysymyksessä olevan tavaramerkin mitättömäksi julistamista koskeva vaatimus luokkaan 5 kuuluvien tavaroiden osalta hyväksyttiin osittain.
   
      Valituslautakunnan ratkaisu: Certmedica Internationalin valitus hyväksyttiin osittain.
   
      Kanneperusteet: Yhteisön tavaramerkistä annetun neuvoston asetuksen (EY) N:o 207/2009 8, 52 ja 53 artiklaa on rikottu, koska kysymyksessä olevien tavaramerkkien välillä on olemassa sekaannusvaara seuraavien tavaroiden osalta: ”terveydenhoitotuotteet” ja ”äyriäispohjaiset dieettielintarviketiivisteet (kuten kitosaani)”.